Tervishoiuteenuse leping nr …….

**Eesti Haigekassa,** registrikood 74000091 (edaspidi tellija), asukoht Lastekodu tn 48, Tallinn, keda esindab juhatuse esimees Rain Laane ja

**…**, registrikood …. (edaspidi teenuse osutaja), asukoht …, keda esindab … , keda nimetatakse edaspidi pool või koos pooled, sõlmisid käesoleva lepingu (edaspidi leping) alljärgnevas:

1. **Üldsätted**
	1. Lepingu esemeks on COVID-19 vaktsineerimise teostamine vastavalt kutsele ning esitatud pakkumusele.
	2. Kutse, toimunud kirjavahetus ning teenuse osutaja esitatud pakkumus on lepingu lahutamatuks osaks.
	3. Teenuse osutaja on lepingu valdkonnas tegutsev professionaal, kes võtab endale teadlikult kanda lepingu tingimuste täidetavuse riski.
	4. Lepingul on allkirjastamise ajal järgmised lisad:

Lisa 1 – kutse, milles on toodud ka lepingu eseme tehniline kirjeldus;

Lisa 2 – teenuse osutaja pakkumus.

1. **Lepingu ese ja teenuse tellimine**
	1. Lepingu ese on COVID-19 vastase vaktsineerimisteenuse osutamine tellija määratud isikutele (edaspidi nimetatud teenus) vastavalt lepingu lisades kirjeldatule ning õigusaktidele.
	2. Teenuse hulka kuulub ka selliste ülesannete täitmine, mida ei ole lepingus otseselt nimetatud, kuid mille teostamine on vajalik lepingu eesmärgi saavutamiseks.
	3. Leping jõustub sellele allakirjutamisest.
	4. Teenuse osutamine toimub tellija poolt määratud isikutele. Teenust osutatakse läbi iseteenindusekeskkonna või üleriigilise digiregistratuuri kaudu registreerunutele teenuse osutaja asukohtades või eelneval kokkuleppel asutusega asutuses kohapeal.
	5. Lepingu lisas 1 on toodud teenuse osutamise eeldatav maht ja vajadus lepinguperioodi jooksul. Tellija ei ole kohustatud tellima teenust lisas 1 esitatud mahus ja tellijal on õigus teenuse mahtu lepingu täitmise käigus vähendada.
2. **Teenuse hind ja arvelduste kord**
	1. Vaktsineerimisteenuse, s.t ühe süsti hind ühe isiku kohta on:

1) teenuse osutaja statsionaarses asukohas 5,30 eurot;

2) mobiilses punktis maakonna keskuses 7,30 eurot;

3) statsionaarses punktis maakonna keskuses 7,30 eurot.

* + 1. Teenuse osutaja statsionaarsed asukohad on järgnevad:
1. …
	1. Teenuse maksumus sisaldab kõiki teenusega seotud kulusid ja tasusid ning on lõplik. Tellija ei tasu teenuse osutajale ettemaksu.
	2. Teenuse osutaja esitab tellijale Eesti ametlikule standardile vastava masinloetava e-arve.
	3. Tellija tasub teenuse eest üks kord kuus eelmisel kuul osutatud teenuse eest teenuse osutaja esitatud nõuetekohaselt koostatud arve ning punktis 4.1.7. nimetatud aruande saamisest 20 tööpäeva jooksul.
2. **Poolte õigused ja kohustused**
	1. Teenuse osutaja on kohustatud:
		1. omama tegevusluba vaktsineerimisteenuse osutamiseks kogu lepingu kehtivuse ajal. Vaktsineerimist vahetult teostav tervishoiutöötaja peab vastama õigusaktides tervishoiutöötajale sätestatud nõuetele.
		2. osutama teenust vastavalt lepingus ja selle lisades kirjeldatule ning tellijalt saadud juhistele;
		3. tegutsema teenuse osutamisel vajaliku professionaalse hoolsusega, rakendades oma erialaseid teadmisi ja kogemusi parimal võimalikul viisil, osutades teenust kvaliteetselt ja vastavuses vaktsineerimise teenuse osutamist reguleerivate õigusaktidega, s.h esitama tervise infosüsteemi immuniseerimise teatise;
		4. teatama tellijale kõigist teenuse osutamisega seotud olulistest asjaoludest (sh. asjaoludest, mis takistavad lepingu kohast täitmist), samuti andma tellija nõudmisel tellijale teavet teenuse osutamise käigu kohta;
		5. isikuandmete töötlemisel ja terviseandmete dokumenteerimisel lähtuma tervishoiuteenuse osutamist, terviseandmete dokumenteerimist ja isikuandmete kaitset reguleerivatest õigusaktidest;
		6. isikuandmetega seotud rikkumisest teavitama tellijat e-postiga viivitamatult, kuid hiljemalt 24 h jooksul e-postile info@haigekassa.ee ;
		7. esitama tellijale aruanded eelneval kuul osutatud teenuse kohta hiljemalt järgneva kuu 10. kuupäevaks lepingus toodud tellija kontaktisiku e-posti aadressile. Aruandes tuleb märkida eesliinitöötaja tööandja, vaktsineeritud eesliinitöötajate arv vaktsineerimise kohtade kaupa.
	2. Teenuse osutajal on õigus:
		1. teha tellijale ettepanekuid teenuse tulemuslikumaks osutamiseks;
		2. saada tellijalt teenuse osutamiseks vajalikku informatsiooni;
		3. saada tasu lepingus kokkulepitud tingimustel ja korras.
	3. Tellija on kohustatud:
		1. esitama teenuse osutajale informatsiooni, mis on vajalikud teenuse nõuetekohaseks osutamiseks;
		2. teenuse osutaja nõudel andma juhiseid teenuse osutamiseks;
		3. informeerima viivitamatult teenuse osutajat teenuse osutamist takistada võivate asjaolude ilmnemisest.
	4. Tellijal on õigus:
		1. kontrollida igal ajal teenuse osutamise käiku ning teha pistelist kontrolli teenuse kvaliteedi hindamiseks;
		2. teha vajadusel teenuse osutajale ettekirjutusi teenuse kvaliteedi parandamiseks. Nimetatud ettekirjutused on teenuse osutajale täitmiseks kohustuslikud;
		3. nõuda teenuse osutajalt lepingus ja selle lisades sätestatud nõuetest ja tähtaegadest kinnipidamist.
3. **Konfidentsiaalsus**
	1. Pooled kohustuvad vastastikku hoidma salajas ja mitte avaldama kolmandatele isikutele ükskõik missugust konfidentsiaalseks peetavat informatsiooni, mis on saadud teiselt poolelt lepingu täitmise käigus või muul viisil või juhuslikult. Konfidentsiaalsuskohustus jääb kehtima tähtajatult.
	2. Konfidentsiaalse informatsiooni all mõistavad pooled igasugust poole kohta käivat informatsiooni, mis on poole või poole tegevuse kohta avalikkuse eest varjatud (töötajate isikuandmeid, toodete/teenuste omadusi, kasutatavaid tehnoloogiaid, spetsifikatsioone, finantsinformatsiooni jms). Kahtluse korral eeldatakse informatsiooni konfidentsiaalsust. Konfidentsiaalne informatsioon ei hõlma endas informatsiooni, mille avalikustamise kohustus tuleneb õigusaktidest.
	3. Pool kohustub tagama, et isikud, keda ta lepingu täitmisel või täitmise kontrollimisel kasutab, oleksid teadlikud lepingus sätestatud konfidentsiaalsuse kohustusest ning nõudma nimetatud isikutelt selle kohustuse tingimusteta ja tähtajatut täitmist. Vastutus konfidentsiaalsuskohustuste täitmise eest lasub poolel.
4. **Poolte vastutus**
	1. Pooled vastutavad oma lepingust tulenevate kohustuste rikkumise eest, välja arvatud, kui rikkumine on vabandatav.
	2. Juhul kui tellija ei tasu teenuse eest tähtaegselt, on teenuse osutajal õigus nõuda tellijalt viivise tasumist suuruses 0,05% tähtajaks tasumata summalt iga tasumisega viivitatud päeva eest.
	3. Kui teenuse osutaja ei ava registreerimiseks aegu lisas 1 kehtestatud miinimumulatuses, on tellijal õigus nõuda leppetrahvi kuni 10% lepingu alusel saadavast tasust.
	4. Tellijal on lepingu mittekohase täitmise korral õigus nõuda teenuse osutajalt igakordse rikkumise korral leppetrahvi ning tasaarvestada leppetrahv teenuse osutajale tasumisele kuuluvate summadega.
	5. Leppetrahvi suurus on igakordse rikkumise eest kahekordne vaktsineerimise tasu.
	6. Isikuandmetega seotud rikkumise korral on leppetrahvi suurus vaktsineerimise tasu kümnekordne maksumus.
	7. Lepingust tulenevate viiviste ja leppetrahvide maksmine, samuti tekitatud kahju hüvitamine ei vabasta lepingut rikkunud poolt mistahes lepingujärgsete kohustuste täitmisest.
5. **Lepingu ennetähtaegne lõpetamine**
	1. Poolte kirjalikul kokkuleppel võib lepingu igal ajal ennetähtaegselt lõpetada.
	2. Tellija võib lepingu ühepoolselt ennetähtaegselt lõpetada, kui:
		1. teenuse osutajal puudub teenuse osutamiseks vajalik tegevusluba või tegevusluba on peatatud ning puudust ei ole võimalik kõrvaldada või ei kõrvaldata 30 päeva jooksul haigekassalt vastava hoiatuse saamisest;
		2. teenuse osutaja jätab korduvalt tellijale teavitamata isikuandmetega seotud rikkumistest;
		3. teenuse osutaja on rikkunud lepingut korduvalt või oluliselt.
6. **Poolte kontaktisikud**
	1. Tellija kontaktisikuks lepingu täitmisel on Kristel Kolga, kristel.kolga@haigekassa.ee .
	2. Teenuse osutaja kontaktisikuks lepingu täitmisel on …
	3. Kontaktisikute muutmisel tuleb sellest viivitamatult teavitada teist poolt kirjalikku taasesitamist võimaldavas vormis.
7. **Muud tingimused**
	1. Lepingu täitmise ja poolte vahelise suhtluse keel on eesti keel.
	2. Vaidluse puhul kokkuleppe mittesaavutamisel lahendatakse vaidlused Harju Maakohtus.
	3. Lepinguga seotud teated, mis toovad pooltele kaasa õiguslikke tagajärgi, peavad olema vähemalt kirjalikku taasesitamist võimaldavas vormis.
	4. Poole teade loetakse teise poole poolt kätte saaduks:
		1. samal päeval, kui teade on saadetud elektrooniliselt lepingus nimetatud e-posti aadressile tööpäeval enne kella 16.00;
		2. järgmisel tööpäeval, kui teade on saadetud elektrooniliselt lepingus nimetatud e-posti aadressile pärast kella 16.00 või puhkepäeval;
		3. viie päeva möödumisel tähitud kirja saatmisest lepingus näidatud poole postiaadressil.

Tellija: Teenuse osutaja:

 (*allkirjastatud digitaalselt) (allkirjastatud digitaalselt)*